# Demetrius Vikelas

### Z Wikipédie

Demetrius Vikelas, tiež známy ako Bikelas (* 15. február 1835 – † 20. júl 1908) bol grécky obchodník a prvý predseda Medzinárodného olympijského výboru (MOC) v rokoch 1894 až 1896.

Vikelas sa narodil v meste Ermoupolis na gréckom ostrove Syros. Ako dieťa bol často chorý a následkom toho sa mu nedostalo dobrého vzdelania. Ako sedemnásťročný odišiel do Londýna pracovať pre svojho strýka, pôvodne ako účtovník, neskôr ako jeho spoločník. V Londýne sa zoznámil a spriatelil s Charilaosom Trikoupisom, neskorším predsedom vlády Grécka.

Vikelas zastupoval Celogrécky gymnastický klub na kongese zvolanom de Coubertinom do Paríža v roku 1894, pri ktorom bolo založené moderné olympijské hnutie.

Pôvodná Coubertinova myšlienka bola zorganizovať prvé olympijské hry v roku 1900 v Paríži, ale Vikelas ho presvedčil, rovnako ako aj novosformovaný Medzinárodný olympijský výbor, aby sa Hry konali v Aténach. Keďže pravidlá MOV v tom čase vyžadovali, aby bol predseda MOV z hostiteľskej krajiny Hier, Vikelas sa stal prvým predsedom MOV.

Po prvej, úspešnej Olympiáde Vikelas prestal pracovať pre MOV a venoval sa iným záležitostiam. Zomrel v Aténach vo veku 73 rokov.

Prezidenti MOV
Demetrius Vikelas (1894–1896) | Pierre de Coubertin (1896–1925) | Henri de Baillet-Latour (1925–1942) | Sigfrid Edström (1942–1952) | Avery Brundage (1952–1972) | Lord Killanin (1972–1980) | Juan Antonio Samaranch (1980–2001) | Jacques Rogge (2001–súčasný) |

Zdroj: "http://sk.wikipedia.org../../../d/e/m/Demetrius_Vikelas_f888.html"

Kategórie: Narodenia v 1835 | Úmrtia v 1908 | Grécke osobnosti | Medzinárodný olympijský výbor

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- Ελληνικά
- English
- Suomi
- Français
- 日本語
- Norsk (bokmål)
- Português